《寇报叠至家人自枝园促余归复接海泛之警感赋二首并似参戎朱公 其二》
明代·韩晟

秦军汉垒未应休，北斗朱旗闪橹楼。氛祲几年腾盾鼻，搀枪五夜映旄头。

违时剧孟无长策，戡乱兀戎有壮猷。羽檄海滨今又炽，那能不廑杞人忧。

作者简介：韩晟，字寅仲。博罗人。鸣金长子。明神宗万历十九年（一五九一）举人，授浙江遂安令，解组归，隐城东别墅。有《书云台稿》、《雁木稿》、《燕市稿》诸集。清乾隆《博罗县志》卷一二、道光《广东通志》卷七五。